Berözovskii (Sverdlovskan agj)

Berözovskii () om Venäman lidn Sverdlovskan agjan suves. Se om Jekaterinburgan pohjoižpäivnouzmaine, kahtenz' surtte ezilidn, Berözovskijan ümbrikon (edel 2025. vot — lidnümbrikon) administrativine keskuz da pala.

 Istorii 
Eländpunktan aluz om pandud vl 1748 kuti Berözovskii-tegim samha kuldad kaivuzmahtusel (ezmäine statj Venämas), nimitihe jogen mödhe. Žilo kändihe radnikžiloks vl 1928, sai lidnan statusad vl 1938.

Berözovskii-lidn šingotase kuldan da sen kaimmineraloiden samižel tähäsai, raudühthesuladusiden tegimel, mašiništonsauvomižel (tor'venpanijad, ühthekeitandmašiništ, katl'ad, avtodetalid) i sauvondmaterialiden pästandal (raudbetonkonstrukcijad, kuivsegoitused, sauvondmujud), mugažo kouranfabrik radab.

 Geografijan andmused 
Lidn sijadase ümbrikon suvipäivlaskmaižes čogas, Berözovk-jogen randal (, Obin bassein), 250 m ü.m.t. keskmäižel korktusel.

Röunatab Jekaterinburgan Kirovan rajonanke. Berözovskii-lidnan Novoberözovskii-pala om Jekaterinburgan rengazavtoten südäimes. Toine lähembaine lidn om Üläpišm (ühtenz' surtte Jekaterinburgan ezilidn) vižtoštkümnes kilometras lodeheze Jekaterinburgan rengazavtotedme.

Kaik 17 žilod mülüdas lidnümbrikho Berözovskijan ližaks. Lidnümbrikon pind — 1126 km².

 Eläjad 
Vn 2010 Venäman rahvahanlugemižen mödhe lidnan eläjiden lugu oli 51 651 ristitud, lidnümbrikon — 68 772 ristitud, vn 2021 lidnan — 60 334 ristitud. Vl 2017 kaik 57 194 ristitud elihe lidnas i 74 344 ristitud kaikes lidnümbrikos. Kaikiš suremb lidnan i lidnümbrikon ristitišt om nügüd'.

Ortodoksižen hristanuskondan koume jumalanpertidBerözovskijan pühäpertid sobory.ru-saital.  i islaman «Aigul'»-pühäpert' oma saudud lidnas.

 Openduz 
Lapsiden opendusen aluzkundad oma päivkodid, keskškolad.

Berözovskijan «Profi»-tehnikumBerözovskijan «Profi»-tehnikuman sait (berprofi.ru).  om lidnan professionaližen opendusen aluzkundaks.

 Galerei 

 Tetabad sündnuded 
 Pavel Čistopolov (sünd. 1984) — Venäman futbolist, minifutbolan ezirivenvändai.
 Aleksandr Žestkov (sünd. 1978) — Venäman lehtezmez', TV-vedai.

 Homaičendad 

 Irdkosketused 
 Berözovskijan municipaližen ümbrikon tobmuden portal (березовский.рф). 
 Berözovskijan ümbrik Sverdlovskan agjan oficialižel midural.ru-saital. 
 Lidnan informacine sait (zg66.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Sverdlovskan agjan lidnad
*